钦定古今图书集成/明伦汇编/官常典/第581卷 > 张汉
## 钦定古今图书集成/明伦汇编/官常典/第581卷 > 张汉

按《明外史翟鹏传》：“汉，钟祥人。代鹏时，寇已出境，乃命
翁万达总督宣大，而以汉专督畿辅、河南、山东诸军。”
汉条上选将、练兵、信赏、必罚四事，请令大将得专杀
偏裨，而总督亦得斩大将。人知退怯必死，自争赴敌。
帝不欲假臣下权，恶之。兵部言“汉老边事，言皆可从。
帝令再议。部臣乃言汉议皆当，而专杀大将，与《会典》”
未合。帝姑报可。会考察拾遗，言官劾汉刚愎。遂械系
诏狱，谪戍镇西卫。后数年，边警，御史陈九德荐汉。帝
怒，斥九德为民。汉居戍所二十年卒。隆庆初，赠兵部
尚书。